Na temelju Odluke Gradonačelnika Grada Zadra, klasa: 650-01/13-01/01, ur.broj 2198/01-1/4-13-2 , od

2. svibnja 2013.g., Gradonačelnik Grada Zadra objavljuje sljedeći:

##### JAVNI NATJEČAJ

**za davanje u zakup portala za presretanje prometa u bežičnoj mreži za pristup internetu na području**

**Grada Zadra**

**Predmet natječaja:**

**Zakup „Portala za presretanje prometa u bežičnoj mreži za pristup internetu na području Grada Zadra „**

**Trenutne pristupne točke i procijenjeno područje pokrivanje:**

|  |  |  |  |
| --- | --- | --- | --- |
| **RB** | **Godina aktivacije** | **Lokacija pristupne točke** | **Maksimalni kapacitet istovremenih korisnika** |
| 1 | 2010. | Narodni trg | 400 |
| 2 | 2011. | Pozdrav Suncu | 200 |
| 3 | 2012. | Trg 5 bunara | 400 |
| 4 | 2012. | Široka ulica | 400 |
| 5 | 2012. | Poljana Ivana Pavla II | 400 |
| 6 | 2012. | Gradska tržnica | 200 |

Više detalja o pristupnim točkama je objavljeno na stranicama Grada Zadra na linku

<http://www.grad-zadar.hr/wifi-503/>

**Opći uvjeti natječaja:**

## Pravo sudjelovanja na javnom natječaju imaju pravne i fizičke osobe registrirane za obavljanje informacijsko uslužnih djelatnosti, promidžbe i istraživanja tržišta.

2. Ponuda za sudjelovanje u natječaju mora sadržavati:

1. Ime i prezime ponuditelja, odnosno tvrtke s adresom, sjedištem, te broj žiro-računa za povrat jamčevine;
2. Dokaz o izvršenoj uplati jamčevine u iznosu 10.000,00 kn, na žiro-račun PRORAČUN GRADA ZADRA (broj žiro-računa kod OTP banke d.d. Zadar, 2407000-1852000009) sa svrhom uplate “Jamčevina”, poziv na broj 26 5738-035-OIB. Ponuditeljima koji ne budu izabrani, jamčevina će biti vraćena, a jamčevina ponuditelja čija ponuda bude prihvaćena će se zadržati i obračunati u zakupninu.

Ponuditelj gubi pravo na povrat jamčevine, ukoliko povuče ponudu nakon što se pristupi postupku javnog otvaranja ponuda.

1. Dokaz (u originalu ili ovjereni preslik) iz sudskog registra (Rješenje o upisu u sudski registar sa svim prilozima) za trgovačko društvo, obrtnice, ako se radi o obrtu;
2. Dokaz o uspješnosti poslovanja (BON-1 i BON-2, ne stariji od 30 dana od dana objave natječaja, odnosno odgovarajuća potvrda banke) za pravne osobe, te BON-2 (SOL-2) za fizičke osobe, ne stariji od 30 dana, od objave natječaja;
3. Dokaz o podmirenim dospjelim obvezama plaćanja poreza i doprinosa za zdravstveno i mirovinsko osiguranje u Republici Hrvatskoj (Potvrda porezne uprave u originalu ili ovjerenom presliku, ne starija od 30 dana, od dana objave natječaja)
4. Ponuditelji koji se natječu, pravna ili fizička osoba, moraju po svim osnovama imati podmirene dospjele obveze prema Gradu Zadru do trenutka javnog otvaranja ponuda.
5. Ponuda mora biti izražena u kunama.
6. Najpovoljniji ponuditelj prije sklapanja Ugovora o zakupu, dužan je dostaviti bjanko zadužnice, u iznosu zaduženja za zakup za ugovoreno razdoblje, radi osiguranja plaćanja zakupnine solemnizirane kod Javnog bilježnika;
7. Ponuditelj može dostaviti samo jednu ponudu;
8. Ponude za natječaj upućuju se u pisanom obliku Povjerenstvu za provedbu natječaja u zatvorenoj omotnici s naznakom „ Natječaj za davanje u zakup portala za presretanje prometa u bežičnoj mreži za pristup internetu na području Grada Zadra“ klasa: 650-01/13-01/01 , ur.br: 2198/01-1/4-13-2, NE OTVARATI”, na adresu: Grad Zadar, Narodni trg 1, 23000 Zadar, bez obzira na način dostave, rok za dostavu ponuda je najkasnije do datuma i sata javnog otvaranja ponuda;
9. Najpovoljniji ponuditelj je onaj koji zadovolji svim uvjetima natječaja, te ponudi najvišu cijena zakupa;
10. Najpovoljniji ponuditelj dužan je sklopiti Ugovor o zakupu portala najkasnije u roku od 15 (petnaest) dana od dana primitka Odluke o davanju u zakup portala. Ukoliko najpovoljniji ponuditelj ne sklopi Ugovor o davanju u zakup portala u naznačenom roku, smatra se da je odustao od istog, te gubi pravo na povrat jamčevine, a javni natječaj će se ponoviti.

Najpovoljniji ponuditelj kojem bude dodijeljen medijski (web) prostor, dužan ga je staviti u funkciju u skladu s Odlukom Gradonačelnika o odabiru najpovoljnijeg ponuditelja po javnom natječaju;

1. Javno otvaranje ponuda izvršiti će Povjerenstvo za provedbu javnog natječaja dana 15.5.2013. godine, u 14:00 sati u Velikoj vijećnici, Narodni trg 1.
2. Otvaranju ponuda mogu biti nazočni ponuditelji ili ovlašteni predstavnici ponuditelja;
3. O rezultatima izbora sudionici će biti izvješteni najkasnije u roku od 30 dana, od dana javnog otvaranja ponuda;
4. Ugovor o zakupu sklapa se kao ovršna isprava – potvrđen (solemniziran) kod Javnog bilježnika, a na trošak zakupnika kod Javnog bilježnika;
5. Grad iznajmljuje 90% prostora u komercijalne svrhe, a zadržava pravo na korištenje do 10% prostora web sjedišta za svoje potrebe, što uključuje elemente nužne za nastavak korištenja besplatne mreže Grada Zadra.
6. Rok za podizanje portala je 30 dana od potpisivanja ugovora. Za svaki dan zakašnjenja plaća se penal u iznosu 1% godišnje najamnine. U slučaju da je kašnjenje duže od 60 dana, može se raskinuti ugovor i zadržati jamčevina i obračunati penali.
7. Osnovni ugovor se sklapa na razdoblje od 4 godine.
8. Početna cijena zakupa: 20.000,00 kn godišnje.
9. Naknada se obračunava jednom godišnje, u pravilu na početku godine i plaća se za godinu unaprijed.
10. Osnovna cijena zakupa uvećava se za 2000 kn/godišnje za svaku novoizgrađenu pristupnu točku. Obračun naknade i dodatak osnovnom ugovoru koji uključuje novoizgrađene pristupne točke vrši se jednom godišnje u pravilu početkom godine.
11. U slučaju raskida ugovora krivnjom ili na zahtjev zakupca, zakupac gubi pravo na povrat godišnje naknade.
12. Grad se obvezuje održavati servere, pristupnu mrežu i pristupne točke gradske bežične mreže.
13. Gradonačelnik Grada Zadra zadržava pravo da nakon isteka roka iz natječaja, u cjelini ili djelomično poništi natječaj, bez iznošenja razloga.

Osim navedenih općih uvjeta ponuda mora udovoljavati i posebnim uvjetima:

Sadržaj web sjedišta (portala) mora biti izričito prilagođen za potrebe turista - posjetitelja grada Zadra u svrhu dodatne promidžbe Zadra kao turističke destinacije, a treba sadržavati minimalno informacije o:

* lokalnom prijevozu (javni gradski prijevoz, taxi, rent-a-car, trajekti),
* dežurnim službama (hitna pomoć, dežurne ljekarne, vatrogasci, policija, GSS)
* kulturnim sadržajima (povijesne znamenitosti, kazališta, muzeji, galerije) ,
* plažama, kupalištima, prirodnim ljepotama u okruženju,
* okolici i zadarskim otocima,
* mogućnostima aktivnog odmora,
* izletima,
* ponudi zabave i ostalih sadržaja za mlade i za djecu,
* zdravstvenim ustanovama i wellness ponudi u Zadru,
* mogućnostima dolaska u Zadar (zrakoplovom, autom, vlakom, brodom)
* najave događaja (kulturnih, zabavnih, sportskih, tradicionalnih),
* smještajne kapacitete (hoteli, hosteli, kampovi)
* ugostiteljske sadržaje (restorani, kafići, ostali ugostiteljski objekti),
* lokalne poslovne djelatnosti od interesa posjetiteljima,
* mapu gradskog središta s označenim relevantnim lokacijama,
* tečajnu listu, te informacije o mjenjačnicama i bankomatima,
* vremensku prognozu za Zadar,
* obavezne poveznice na stranice Grada Zadra i TZ Grada Zadra.

Web sjedište ne smije sadržavati niti imati poveznice na nelegalne stranice, i stranice nepoćudnog sadržaja.

Ukoliko se utvrdi da sadržaj web sjedišta ne odgovara propisanim uvjetima ugovor se može odmah raskinuti bez najave i otkaznog roka.